**מכרז למשרת מהנדס במועצה המקומית התעשייתית נאות חובב**

בהתאם לסעיף 41 לצו המועצות המקומיות (נוהל קבלת עובדים לעבודה), תשל"ז-1976 המועצה המקומית התעשייתית נאות חובב, מכריזה בזה על משרה פנויה כדלקמן:

**תואר המשרה:** מהנדס הרשות המקומית **היקף משרה:** 100%. **דירוג השכר**: 95%-85% נגזרת משכר מנכ"ל. **מקום העבודה:** מועצה מקומית תעשייתית נאות חובב **כפיפות**: מנכ"ל המועצה.

**כללי**: הסמכות המקצועית העליונה ברשות לנושא תכנון ובניה, ייעוץ לראש רשות הרישוי בענייני תכנון ובנייה, פיקוח ואכיפה של דיני מקרקעין במרחב התכנון המקומי, ניהול הועדה המקומית לתכנון ובניה, ניהול פרוייקטים לפיתוח תשתיות ובניין.

**תיאור התפקיד ותחומי אחריות:**

1. גיבוש מדיניות התכנון, הרישוי וניהול הפרוייקטים לפיתוח התשתיות של הרשות המקומית.
2. ייצוג הרשות בפני מוסדות תכנון מחוזיים וארציים ואחריות על יישום מדניות התכנון המחוזית והארצית בתחומי הרשות.
3. הוצאת היתרי בניה והרשאות בתחום הרשות.
4. גיבוש מדיניות האכיפה והפיקוח על הבנייה של הרשות ויישומה.
5. פיקוח על ביצוע עבודות ציבוריות הקשורות בפיתוח התשתיות השונות ברשות המקומית כגון: בריכות אידוי, ביוב ותיעול מים, תחבורה ותנועה, תאורה ומאור, בניה ציבורית וכד'.
6. ניהול ופיקוח על הכנת מכרזים ותהליכי ההתקשרות עם ספקים וקבלנים בתחום עבודות התשתית של הרשות המקומית.
7. ניהול עובדי אגף ההנדסה ברשות והנחייתם המקצועית בביצוע פעולותיהם.
8. מהנדס הוועדה המקומית לתכנון ובנייה ואחראי לניהול פעולותיה.

**תנאי כשירות לתפקיד:**

1. **השכלה**: מהנדס רשוי או אדריכל רשוי לפי חוק המהנדסים והאדריכלים תשי"ח 1958.
2. **רישום מקצועי**: רישום בפנקס המהנדסים והאדריכלים לפי חוק המהנדסים והאדריכלים תשי"ח 1958.
3. **ניסיון מקצועי**: ניסיון מקצועי מוכח של חמש שנים לפחות בתחום תכנון עיר ובאחד מהתחומים הבאים: פיקוח והרישוי, בניה הציבורית, עבודות ציבוריות המבוצעות ע"י הרשות המקומית או מטעמה.
4. **ניסיון ניהולי**: ניסיון בניהול צוות עובדים טכני ומנהלי.
5. **רישום פלילי**: היעדר הרשעה שבנסיבות העניין יש עמה קלון לחוק הרשויות המקומיות.
6. **שפות**: עברית ואנגלית ברמה גבוהה.
7. **יישומי מחשב**: היכרות עם תוכנות ה- OFFICE, GIS, CAD.
8. **קורסים והכשרות**: המהנדס יחויב לסיים בהצלחה קורס מהנדסים בשלטון המקומי, לא יאוחר משנתיים מתחילת מינויו.
9. ניסיון מקצועי ברשות מוניציפאלית – **יתרון**.
10. ניסיון מקצועיבתעשייה בכלל ובתעשייה כימית בפרט– **יתרון**.
* העמידה בתנאי הסף תיבחן בהתאם לאסמכתאות בלבד.
* המשרה מיועדת לגברים ונשים כאחד.
* מועמד בעל מוגבלות זכאי לקבל התאמות הנדרשות לו מחמת מוגבלותו בהליכי הקבלה לעבודה.
* תינתן עדיפות לאוכלוסייה הזכאית לייצוג הולם.
* הליך המיון יבוצע רק למועמדים העומדים בתנאי הסף, המועמד העונה על תנאי הסף ישלח למכון מיון ורק המועמד שעבר את המבחן בהצלחה יזומן לוועדת הבחינה למשרה הנ"ל.

**טופסי ומסמכי המועמדות לאיוש המשרה ניתן למצוא באתר האינטרנט www.neot-hovav.org.ilאת מסמכי ההצעה יש לשלוח במייל לכתובת****mihrazimHR@neho.org.il** **ולא יאוחר מיום 17.5.22 בשעה 12:00 טלפון: 08-6543129.**

|  |
| --- |
| **בברכה**ד"ר גדי אלפסי, ראש המועצה |